Poštovani,  
  
obaveštavamo Vas da je KOMPANIJA "NOVOSTI" raspisala konkurs za ***57.PJER***\_, nagrade za najbolje novinske karikature. PJER je najstariji konkurs karikature na Balkanu i jedan od najuglednijih na ovim prostorima. Prvi put je raspisan 1967. godine, a ustanovili su ga Slobodan Glumac, tadašnji glavni urednik "Večernjih novosti", i  
majstor karikature Dragan Savić. Osnovan je u čast novinara, esejiste, pisca, jednog od osnivača "Ošišanog ježa" Petra Pjera Križanića koji je početkom prošlog veka ustanovio karikaturu kao novinski žanr...  
  
PROPOZICIJE 57. PJER-a:  
1. Tema: slobodna.  
2. Broj radova: neograničen.  
3. Za nagrade konkurišu originalni radovi i radovi štampani digitalno poslati na adresu "Novosti" i digitalni radovi poslati na mejl adresu [pjer@novosti.rs](mailto:pjer@novosti.rs).  
Digitalna štampa mora biti kvalitetna, a radovi potpisani od strane  
autora. Uz digitalno štampane radove obavezno poslati i CD sa  
snimljenim radovima u obliku fajla: 300 dpi, TIF, EPS ili JPG. Na  
poleđini karikatura napisati naziv rada, ime, prezime, adresu i imejl.  
4. Plagijate i fotokopije komisija neće razmatrati.  
5. Format: od A4 (210h300 mm) do A3 (300h420 mm).  
6. Adresa: „Večernje novosti", za Konkurs karikature PJER 2024, Trg Nikole Pašića 7, 11000 Beograd ili [pjer@novosti.rs](mailto:pjer@novosti.rs)  
7. Prispele radove selektovaće specijalna komisija.  
8. Radovi se ne vraćaju.  
9. Svi odabrani radovi konkurišu za sledeće nagrade: a) „Zlatni Pjer", b) „Srebrni Pjer", v) „Bronzani Pjer", g) Nagrada za portret-karikaturu "Ranko Guzina"  
d) Nagrada za najboljeg mladog karikaturistu (srednjoškolci i studenti),  
10. Prispele radove organizator može koristiti za sopstvene potrebe bez naknade.   
  
INFORMACIJE NA: 011/30 28 058  
  
ROK ZA SLANJE RADOVA JE DO 20. OKTOBRA!  
  
Srdačan pozdrav,   
Ivana Samardžić  
Kompanija NOVOSTI  
Odeljenje akcija i pr  
011/3028-058